laion/Wikipedia-Exotic huggingface dataset:
UTC±00:00

UTC±00:00 (მსოფლიო კოორდინირებული დრო, ზამთარში — დასავლეთევროპული დრო) — სასაათო სარტყელი, რომელიც გამოიყენება შემდეგ სახელმწიფოებსა და ტერიტორიებზე:  გრენლანდია ( დანია): გრენლანდიის ეროვნული პარკი: დანმარკსჰავნი და მიმდებარე ტერიტორიები  ისლანდია  საჰარის არაბთა დემოკრატიული რესპუბლიკა  მავრიტანია  სენეგალი  გამბია  მალი  ბურკინა-ფასო  გვინეა-ბისაუ  გვინეა  სიერა-ლეონე  ლიბერია  კოტ-დ’ივუარი  განა  ტოგო  სან-ტომე და პრინსიპი  წმინდა ელენე, ამაღლება და ტრისტანი-და-კუნია ( დიდი ბრიტანეთი)  ბუვე ( ნორვეგია)  კანარის კუნძულები ( ესპანეთი)  ფარერის კუნძულები ( დანია)  დიდი ბრიტანეთი  კუნძული მენი ( დიდი ბრიტანეთი)  გერნზი ( დიდი ბრიტანეთი)  ჯერზი ( დიდი ბრიტანეთი)  ირლანდია  პორტუგალია (აზორის კუნძულების გარდა)  მადეირა ( პორტუგალია)  გრენლანდია ( დანია): სერმერსოოკი: იტოკორტოორმიიტი და მიმდებარე ტერიტორიები  აზორის კუნძულები ( პორტუგალია) ქალაქები UTC±00:00-ის დროის სარტყელში
ევროპა-აზიის საზღვარი

ევრაზიის სუპერკონტინენტის ევროპისა და აზიის კონტინენტებად დაყოფა პირობითია, ვინაიდან მათს შორის რაიმე მკვეთრად გამოხატული ფიზიკურ-გეოგრაფიული ან გეოლოგიური მსაზღვრელი არ არსებობს. ამდენად ზოგადად და საერთოდ ეს დაყოფა უპირატესად კულტურულ-ცივილიზაციური ხასიათისაა. შუა საუკუნეებისა და ახალი ისტორიის დიდ ნაწილში - როდესაც ტერმინი ევროპა ფართოდ დაინერგა და საერთაშორისო ცნება გახდა - ევროპა გაიგივებული იყო „საქრისტიანოსთან“ (დღესაც კი დიდი ზომით ნებისმიერი დაყოფით ევროპა არსებითად სწორედ ტრადიციულ ქრისტიანულ ქვეყნებსა და ტერიტორიებს მოიცავს). დაყოფის პირობითობა იქიდანაც ჩანს, რომ საზღვარი გაჰყავთ ურალის ქედის წყალგამყოფზე (ყველა ვარიანტში), მაგრამ - არა კავკასიონის ქედის წყალგამყოფზე, არამედ - ვთქვათ - კავკასიის ჩრდილოეთით მდებარე კუმა-მანიჩის დეპრესიის (დაბლობის) ხაზზე. გეოგრაფებს შორის არსებობს (არსებითად პოლიტიკური შეხედულებებიდან გამომდინარე) 5 სხვადასხვა ვარიანტი, რომლებიც შეეხებიან ევროპასა და აზიას შორის პირობითი საზღვრის დადგენის საკითხს. ამ ვარიანტების მიხედვით, საზღვარი გადის: (1) კუმა-მანიჩის ხაზზე. ეს არის ფიზიკურ-გეოგრაფიულ ერთეულებს შორის არსებული გეოლოგიური საზღვარი. ამ ვარიანტით მთელი კავკასია მოთავსებულია აზიაში. (2 ა) კავკასიონის მთავარ ქედზე. ეს ქვევარიანტი ეფუძნება ტერიტორიის ყველაზე არსებით ოროგრაფიულ ანუ გეოლოგიურ გაყოფას კავკასიონის წყალგამყოფის გასწვრივ. ამ შემთხვევაში ჩრდილოეთი კავკასია მდებარეობს ევროპაში, ხოლო სამხრეთი კავკასია - აზიაში. ამ შემთხვევაში საქართველოს ზოგი ნაწილი - მაგალითად ყაზბეგის რაიონი და თუშეთი ევროპაში იგულისხმებიან. (2 ბ) კავკასიონის მთავარ ქედზე. ეს ქვევარიანტი ეფუძნება კლიმატურ პირობებს შორის განსხვავებას. ამ შემთხვევაში ჩრდილოეთი კავკასია მდებარეობს ევროპაში, ხოლო სამხრეთი კავკასია - აზიაში. ამ შემთხვევაშიც კლიმატური საზღვარი კავკასიონის წყალგამყოფს ემთხვევა და საქართველოს ზოგი ნაწილი - მაგალითად ყაზბეგის რაიონი და თუშეთი ევროპაში იგულისხმებიან. (3) მდინარეებზე რიონი, ყვირილა, მტკვარი. ეს ვარიანტი, რომელიც საქართველოს ორ ტოლ ნაწილად ჰყოფს, ეკუთვნის ძველ ბერძენ ისტორიკოსს ჰეროდოტეს. ამ შემთხვევაში თბილისის მარცხენა სანაპირო (გლდანი-ნაძალადევი, დიდუბე-ჩუღირეთი, ისანი-სამგორი) ევროპაში მდებარეობს, მარჯვენა (ვაკე-საბურთალო, ძველი თბილისი, დიდგორი) კი აზიაში. (4) კავკასიონის მცირე მთიანეთზე. ამ ვარიანტში გამყოფი ხაზის ჩრდილოეთით მოქცეულია საქართველო და ჩრდილოეთი კავკასია ანუ ტიპური ევროპული პეიზაჟების ტერიტორია. (5) ყოფილი სსრ კავშირის სახელმწიფო საზღვრის გასწვრივ. ეს არის წმინდა პოლიტიკური ვარიანტი, რომლის თანახმადაც მთელი კავკასია მოქცეულია ევროპაში. როგორც აქედან ჩანს, (1) და (5) ვარიანტები ორ უკიდურესობას წარმოადგენს, დანარჩენები კი კომპრომისულია.
ჰარმატანი

ჰარმატანი (ესპ. Harmattan) — მშრალი და მტვრიანი დასავლეთაფრიკული პასატები. ის ქრის საჰარიდან გვინეის ყურის მიმართულებით ნოემბრის ბოლოდან მარტის დასაწყისამდე პერიოდში. ჰაერის ტემპერატურა ამ დროს შეიძლება დაეცეს 3 °C-მდე. რადგანაც ქარი გაივლის უდაბნოზე, ის თან ხვეტავს მტვრის ბევრ ნაწილაკს ზომით 0,5-დან 10 მიკრომეტრამდე. ამიტომ მას მოაქვს მტვრის და ქვიშის დიდი რაოდენობა ატლანტის ოკეანის აკვატორიაში. ყველაზე უფრო ძლიერი ჰარმატანის პერიოდებში ამ მტვერის ნაწილი ჩრდილოეთ ამერიკასაც კი აღწევს. დასავლეთ აფრიკის ზოგიერთ ქვეყნებში ჰარმატანის მიერ გამოწვეული ჭვარტლი ხშირად მნიშვნელოვნად აფერხებს მხედველობას და ნისლის მსგავსად შეუძლია რამდენიმე დღით შეზღუდოს მზის სხივები. ამასთანავე ჰარმატანის ურთიერთქმედებას მუსონებთან შეიძლება გამოიწვიოს ტორნადოები. ჰარმატანის დროს ტენიანობა ეცემა 15 %-დე, რასაც შეუძლია გამოიწვიოს ცხვირიდან სისხლდენა. ↑ 1.0 1.1 „Harmattan“. Encyclopaedia Britannica. Chicago: Encyclopædia Britannica, Inc. 2007. ↑ Tuareg unrest. BBC, via Temoust (2007-09-07). დაარქივებულია ორიგინალიდან — 2007-12-30. ციტირების თარიღი: 2007-10-08.
წითელი ვოლტა

წითელი ვოლტა (ინგლ. Red Volta, ფრანგ. Volta Rouge) — მდინარე დასავლეთ აფრიკაში. სიგრძე დაახლოებით 266 კმ, მისი აუზი მოიცავს 12 111 კმ² ფართობს. სანაოსნოდ გამოუსადეგარია. სათავე მდებარეობს ბურკინა-ფასოში, მდინარეების ზულუგუს და სიკუკას შეერთების ადგილას. ჩაედინება განის ტერიტორიაზე მიმდინარე მდინარე თეთრ ვოლტაში. წითელი ვოლტის სათავის სიახლოვეს მდებარეობს ბურკინა-ფასოს დედაქალაქი — უაგადუგუ. ჰიდროლოგიური ინფორმაცია (ინგლისური) Enciklopedija Britannica, "Red Volta River" (ინგლისური) ↑ Ghana: Rivers and Lakes
შავი ვოლტა

შავი ვოლტა (ინგლ. Black Volta, ფრანგ. Volta Noire) — მდინარე დასავლეთ აფრიკაში. მიედინება ბურკინა-ფასოში, კოტ-დ’ივუარში და განაში. მისი სიგრძე 1352 კმ-ია, ხოლო აუზი მოიცავს 147 000 კმ² ფართობს. მდინარის სათავე მდებარეობს ბურკინა-ფასოში, სოფელ ბანზოსთან მდინარეების პლანდის და დიენკოას შეერთების ადგილზე, შემდეგ ქმნის სახელმწიფო საზღვარს ბურკინა-ფასოსა და განას შორის, ხოლო შემდეგ კოტ-დ’ივუარსა და განას შორის. საბოლოოდ იგი განაში უერთდება მდინარე თეთრ ვოლტას, რითაც იქმნება მდინარე ვოლტა. სანაოსნოდ უვარგისია. Volta Basin (ინგლისური) ↑ Ghana - Rivers and Lakes. ციტირების თარიღი: 2017-08-17
კომოე

კომოე (ფრანგ. Comoé) — მდინარე დასავლეთ აფრიკაში. მდინარე კომოეს სათავე მდებარეობს ბურკინა-ფასოში და კოტ-დ’ივუარის ჩრდილო-აღმოსავლეთით მიედინება მისი სახელწოდების მქონე კომოეს ეროვნული პარკის ტერიტორიაზე. მდინარის სიგრძეა — 900 კმ, მისი წყალშემკრები აუზი — 74 000 კმ². მდინარის დინების მიმართულებაა ჩრდილოეთიდან სამხრეთისაკენ; შესართავის რაიონში ის ჯერ უერთდება ლაგუნა ებრიეს და შემდეგ ქალაქ გრან-ბასამთან ჩაედინება გვინეის ყურეში. კოტ-დ’ივუარის და ბურკინა-ფასოს შიდა რეგიონებში კომოე ერთადერთი მდინარეა (მდინარე ირინგუს გარდა), რომელიც არ შრება წლის გვალვიან პერიოდში. ამ პერიოდში ზოგჯერ აქ მდინარე აჩერებს თავის მოძრაობას და გადაიქცევა ნამდინარევების ქსელად. ↑ Rupley, Lawrence A.; Bangali, Lamissa; Diamitani, Boureima (2013). „Sikasso Plateau“. Historical Dictionary of Burkina Faso. Lanham, Maryland: Scarecrow Press. p. 197. ISBN 978-0-8108-6770-3. ↑ Mepham, Robert (1991). IUCN Directory of African Wetlands. Pinter Pub. Ltd.. ISBN 2-88032-949-3.
იაგოდინკის სამების ეკლესია

იაგოდინკის სამების ეკლესია (რუს. Церковь Троицы Живоначальной) — მართლმადიდებლური ტაძარი ოქტომბრის რაიონის სოფელ იაგოდინკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინისა და მილეროვის ეპარქიას. აგებულია 2007-2008 წლებში. ეკლესიის მისამართი:346478, რუსეთი, როსტოვის ოლქი, ოქტომბრის რაიონი, სოფელი იაგოდინკა, სკოლის ქუჩა № 24. პირველი ხის ეკლესია ხუტორ იაგოდინკის ტერიტორიაზე ააგეს ჯერ კიდევ XIX-XX საუკუნეების მიჯნაზე, როდესაც აქ გადმოიტანეს ძველი ხის ეკლესია სტანიცა ბესერგენევსკაიიდან. აღნიშნული ეკლესია მოქმედებდა 1937 წლამდე. ამ წელს ეკლესია საბჭოთა რეპრესიების შედეგად დახურეს და მასში გახსნეს ხორბლის საცავი საწყობი და სარემონტო სახელოსნო. 1970-იანი წლების ბოლოს ეკლესია დაწვეს. საბჭოთა კავშირის დაშლის შემდეგ ეკლესიის აღდგენის ინიციატორი გახდა როსტოვის ოლქის ყოფილი სოფლის მეურნეობის მინისტრი, 2008-2010 წლებში დონის სოფლის მეურნეობის სასწავლო-სამეცნიერო ინსტიტუტის დირექტორი ვაჩესლავ ვასილენკო, რომლის სამშობლოსაც წარმოადგენდა ოქტომბრის რაიონი. ახალი ქვის ეკლესიის მშენებლობა დაიწყო 2007 წელს, ხოლო მისი კურთხევა მოხდა მომდევნო, 2008 წელს . ეკლესიის წინამძღვარია დეკანოზი ნიკოლაი ფილიმონოვი. Троицы Живоначальной, церковь хутора Ягодинка Нижнедонское благочиние. Все церкви и монастыри. В Свято-Троицком Архиерейском подворье хутора Ягодинка пребывают особо чтимые святыни დაარქივებული 2017-03-22 საიტზე Wayback Machine. Автобус доставляет верующих в Свято-Троицкий храм хутора Ягодинка ↑ Ягодинка. Церковь Троицы Живоначальной. ↑ Храм Святой Троицы х. Ягодинка ↑ 3.0 3.1 В хуторе Ягодинка освятили церковь, построенную в честь Святой Троицы ↑ Донской зональный научно-исследовательский институт сельского хозяйства. დაარქივებულია ორიგინალიდან — 2017-03-22. ციტირების თარიღი: 2017-10-03. ↑ Литургия в Троицком храме хутора Ягодинка. დაარქივებულია ორიგინალიდან — 2017-03-23. ციტირების თარიღი: 2017-10-03. ↑ Протоиерей Филимонов Николай Михайлович
ტომ პეტი

თომას ერლ პეტი (დ. 20 ოქტომბერი, 1950— გ. 2 ოქტომბერი, 2017) — ამერიკელი მუსიკოსი, მომღერალი, სიმღერების ავტორი, მულტი-ინსტრუმენტალისტი და მუსიკალური პროდიუსერი. ყველაზე მეტად ცნობილი იყო, როგორც ჯგუფ Tom Petty and the Heartbreakers-ის წამყვანი ვოკალისტი, თუმცა აგრეთვე მონაწილეობდა სუპერჯგუფ Traveling Wilburys-ში. ადრეულ წლებში იყო ჯგუფ Mudcrutch-ის ლიდერი. როგორც სოლო შემსრულებელს, პეტის ჩაწერილი აქვს მრავალი, ჰიტებად ქცეული სიმღერა. მათი ჟანრები მერყეობენ კლასიკური როკიდან როკ-ენ-როლამდე, ჰარტლენდ-როკამდე და სტოუნერ-როკამდეც. ახალგაზრდა თაობებში მისი მუსიკა პოპულარობით სარგებლობდა. კარიერის წლებში მუსიკოსმა გაყიდა 80 მილიონზე მეტი ალბომი და იქცა ყველა დროის ერთ-ერთ გაყიდვად შემსრულებლად. 2002 წელს შეყვანილი იქნა როკ-ენ-როლის დიდების დარბაზში. 2017 წლის 2 ოქტომბერს გარდაიცვალა გულის შეტევით. მთავარი სტატია: ტომ პეტის დისკოგრაფია. სოლო Full Moon Fever (1989) Wildflowers (1994) Highway Companion (2006) Tom Petty and the Heartbreakers Tom Petty and the Heartbreakers (1976) You're Gonna Get It! (1978) Damn the Torpedoes (1979) Hard Promises (1981) Long After Dark (1982) Southern Accents (1985) Let Me Up (I've Had Enough) (1987) Into the Great Wide Open (1991) Songs and Music from "She's the One" (1996) Echo (1999) The Last DJ (2002) Mojo (2010) Hypnotic Eye (2014) Traveling Wilburys Traveling Wilburys Vol. 1 (1988) Traveling Wilburys Vol. 3 (1990) Mudcrutch Mudcrutch (2008) 2 (2016) ოფიციალური საიტი ↑ ერლეუაინი, სტივენ თომას. (2006)Tom Petty - Biography. Allmusic. ციტირების თარიღი: 12 აპრილი, 2008. ↑ ტომ პეტი. Highwaycompanions.com. ციტირების თარიღი: 27 იანვარი, 2010. ↑ „Top talent at The Flowerpot“. Belper News. 30 იანვარი, 2013. დაარქივებულია ორიგინალიდან — 2013-05-04. ციტირების თარიღი: 5 აპრილი, 2013. შეამოწმეთ თარიღის პარამეტრი |accessdate= და |date=-ში (დახმარება) ↑ "Music legend Tom Petty dies". CNN, 3 ოქტომბერი, 2017. ↑ ლუისი, რენდი. Tom Petty, Heartbreakers frontman who sang „Breakdown“, „Free Fallin“ and other hits, dies at 66 (2 ოქტომბერი, 2017). ციტირების თარიღი: October 3, 2017.
იკო (მრავალმნიშვნელოვანი)

იკო შეიძლება აღნიშნავდეს: იკო - ქალაქი და მუნიციპალიტეტი ბრაზილიაში, სეარის შტატში იკო - ისლამური კონფერენციის ორგანიზაცია
ფოვიზმი

ფოვიზმი (ფრანგ. Les Fauves — გარეული მხეცები) — მიმდინარეობა ფრანგულ ფერწერაში XX საუკუნის დასაწყისში. დამახასიათებელი იყო კაშკაშა ფერები და გამარტივებული ფორმები. მიმდინარეობამ მცირე ხანი იარსება — დაახლოებით 1898-1908 წლებში. სახელი „ფოვები“ მათ მიმდევრებს შეარქვა კრიტიკოსმა ლუი ვოქსელმა 1905 წელს. თავად მხატვრებს ეს სახელი არასდროს უღიარებიათ. ფოვისტები თვლიდნენ, რომ ნამუშევრის შექმნისას მთავარი არც პერსპექტივაა და არც შუქრჩდილი. სურათში უნდა იყოს მარტივი, სახასიათო კონტური, რომელიც უშუალოდ ადამიანის გრძნობებზე იმოქმედებს. ხელოვნების ეროვნული მუზეუმის კოლექცია დაარქივებული 2006-11-09 საიტზე Wayback Machine. ფოვიზმი: ადრეული მეოცე საუკუნის ხელოვნების ველური მხეცები დაარქივებული 2007-04-23 საიტზე Wayback Machine. Rewald, Sabine. ფოვიზმი. ხელოვნების ისტორიის ქრონოლოგია (2004)
მარ-ო-ჰიპოპოტამი

მარ-ო-ჰიპოპოტამი (ფრანგ. Mare aux Hippopotames) — ტბა ზემო აუზების რეგიონში, ბურკინა-ფასოს დასავლეთით. სახელწოდება სიტყვასიტყვით ითარგმნება, როგორც „ბეჰემოთების ტბა“. ტბა მდებარეობს მოჰონის ხეობის მაღლობზე, ქალაქ ბობო-დიულასოდან 50 კმ-ით ჩრდილოეთში და შედის მდინარე შავი ვოლტის აუზში. წვიმების სეზონში ტბის ფართობი შეადგენს 6 კმ²-ს, მინიმალური ფართობი — 1,2 კმ²-ს. ტბა დაფარულია მცენარეულობით და ბეჰემოთების ბინადრობისთვის საყვარელი ადგილია, რის გამოც მიიღო ტბამ ეს სახელწოდება. ამას გარდა, ტბაში ბინადრობს ფრინველთა დაახლოებით 250 სახეობა, მათ შორის წყალში მცურავთა დიდი რაოდენობა. ტბის დიდი მნიშვნელობა რეგიონის ბიომრავალფეროვნებისთვის მტკიცდება იმით, რომ მისი აუზი 1977 წელს შეყვანილი იქნა ბიოსფერული რეზერვატების მსოფლიო ქსელში, ხოლო 1990 წელს აღიარეს წყალ-ჭაობიან სავარგულად, რომელსაც რამსარის კონვენცია იცავს. ტბა მდებარეობს რეზერვატის ბირთვში და ადგილობრივი მაცხოვრებლების სალოცავი ადგილია. დღეისათვის ტბის სანაპიროზე არ არსებობენ დასახლებული პუნქტები, ისინი 1935 წელს გადაიტანეს ნაპირიდან შორს, როდესაც ტბა გახდა განსაკუთრებულად დაცული ბუნებრივი ტერიტორია. ტბის შემოგარენში მდებარეობს რამდენიმე სოფელი. ↑ 1.0 1.1 MARE AUX HIPPOPOTAMES. ადამიანი და ბიოსფერო. დაარქივებულია ორიგინალიდან — 2012-05-10. ციტირების თარიღი: 2010-10-30. ↑ 2.0 2.1 Mare aux Hippopotames. BirdLife International. დაარქივებულია ორიგინალიდან — 2012-07-03. ციტირების თარიღი: 2010-10-30. ↑ Paulette Taita. (2003) Use of woody plants by locals in Mare aux Hippopotames Biosphere Reserve in western Burkina Faso. Biodiversity and Conservation. ციტირების თარიღი: 2010-10-30.[მკვდარი ბმული]
The Easybeats

The Easybeats — ავსტრალიური როკ-ჯგუფი, ჩამოყალიბებული სიდნეიში (ავსტრალია), 1964 წელს და დაშლილი 1969 წელს. იგი წარმოადგენდა The Beatles-ის სტილის და ჟღერადობის ანტიპოდურ გამოხმაურებას და იყო პირველი ავსტრალიური როკ-ჯგუფი, რომლის სიმღერა მსოფლიო ჰიტად იქცა - ეს იყო „Friday on My Mind“. ჯგუფის ხუთივე წევრი ავსტრალიიდან ევროპაში გადასახლდა: სტივი რაიტი (წამყვანი ვოკალი) და გორდონ „სნოუი“ ფლიტი (დასარტყმელი საკრავები) წარმოშობით ინგლისიდან იყვნენ; ჯორჯ იანგი (რიტმული გიტარა) შოტლანდიელი იყო; ჰარი ვანდა (წამყვანი გიტარა) და დიკ დაიმონდი (ბას-გიტარა) – ნიდერლანდიდან. მთავარი სტატია: The Easybeats-ის დისკოგრაფია. სტუდიური ალბომები Easy (1965) It's 2 Easy (1966) Volume 3 (1966) Good Friday / Friday On My Mind (1967) (ავსტრალიაში არ გამოცემულა) Vigil / Falling Off The Edge of the World (1968) Friends (1969) შეგიძლიათ იხილოთ მედიაფაილები თემაზე „The Easybeats“ ვიკისაწყობში. The Easybeats – დისკოგრაფია საიტზე MusicBrainz MILESAGO - The Easybeats The Easybeats-ის ბიოგრაფია AllMusic-ზე
Easy (The Easybeats-ის ალბომი)

Easy — ავსტრალიური როკ-ჯგუფ The Easybeats-ის სადებიუტო სტუდიური ალბომი, გამოცემული 1965 წლის 23 სექტემბერს. ალბომის დიდი ნაწილი ჩაწერილია სიდნეიში, EMI Studios-ში, ორი ხანგრძლივი სესიის განმავლობაში. მისი პროდიუსერია ტედ ალბერტი, Albert Productions-ის დამაარსებელი. ალბომიდან გამოცემული „She's So Fine“ ჯგუფის ჰიტური სინგლია. ყველა სიმღერის ავტორები: სტივი რაიტი და ჯორჯ იანგი, გარდა მითითებულის ↑ უნტერბერგერი, რიჩი. AllMusic Review by Richie Unterberger AllMusic-ზე
ჩვეულებრივი ყაპყაპი

ჩვეულებრივი ყაპყაპი ან უბრალოდ ყაპყაპი (ლათ. Coracias garrulus) — ფრინველი ყაპყაპისებრთა ოჯახისა. ბინადრობს მხოლოდ აღმოსავლეთ ნახევარსფეროს სხვადასხვა ქვეყნებში. ყაპყაპის ბუდე მეტად მარტივია, იგი საქონლის განავლით არის ხოლმე შელესილი. დებს 3-6 თეთრ კვერცხს, რომლებზეც კრუხად რიგრიგობით ორივე მშობელი ზის. ინკუბაცია 18-19 დღე-ღამე გრძელდება. ყაპყაპი იკვებება სხვადასხვა მწერით, განსაკუთრებით მსხვილი ხოჭოებითა და სწორფრთიანებით: კალიით, კუტკალიით და სხვ., აგრეთვე მცირე ზომის ხერხემლიანებითაც — ამფიბიებით, ხვლიკებით, ხან კი თაგვებით. ასეთი საკვების გამო ყაპყაპი სასარგებლო ფრინველად ითვლება. გ. აბულაძე, ნ. ღამბარაშვილი, ვ. ბურჯანაძე, შ. ჩახანაშვილი, პ. ჟორდანია, ნ. ლომსაძე, ლ. გუნიავა, დ. ახრახაძე, გ. ზახაროვი, მონადირის ცნობარი, თბ., 1969. — 36 გვ. რუსეთის ხერხემლიანი ცხოველები: ყაპყაპი დაარქივებული 2017-12-23 საიტზე Wayback Machine.
წვიმების სეზონი

წვიმების სეზონი — წელიწადის დრო, როდესაც მოდის არაპროპორციულად დიდი რაოდენობის ატმოსფერული ნალექები. მას ყველაზე ხშირად ადგილი აქვს ტროპიკულ განედებში, უფრო ნაკლებ შემთხვევებში - ზომიერ განედებში. წვიმების ზოლი გადაადგილდება წლის განმავლობაში, მიჰყვება მზის ზენიტს ჩრდილოეთ და სამხრეთ ტროპიკს შორის. ასე რომ, ეკვატორის სიახლოვეს წელიწადში იცის ორი წვიმების სეზონი. რაც უფრო შორს ვიმყოფებით ეკვატორიდან, მით უფრო ნაკლებია დროში წყვეტა ორ წვიმების სეზონს შორის, ვიდრე ისინი არ გადავლენ ერთ სეზონში ნალექების ორი აპოგეით ან თვითონ ტროპიკებში არ დაიწყება ერთი მთლიანი წვიმების სეზონი. ტროპიკების ჩრდილოეთით და სამხრეთით წვიმების სეზონი ჩვეულებრივ ერთხელ დგება წელიწადში. რაც უფრო მეტად შორდება განედი ეკვატორს, მით უფრო სუსტი ხდება წვიმების სეზონი. ზომიერ რეგიონებში 42-ე განედს ზემოთ წვიმა გადანაწილებულია საკმაოდ თანაბრად მთელ წელიწადზე და სხვა ფაქტორები, როგორებიცაა ქარი, სიმაღლე ზღვის დონიდან ან მცენარეულობა, უფრო ძლიერ გავლენას ახდენს ნალექების რაოდენობაზე, ვიდრე სეზონური მზის ზემოქმედება. სეზონური ხასიათი წვიმებს ასევე აქვთ მუსონური კლიმატის დროს. ავსტრალიის ბარონის ჩანჩქერი წვიმების სეზონში (იანვარი)… …და მშრალ სეზონში (ივლისი). გვალვა
ჯონ ვენი

ჯონ ვენი (ინგლ. John Venn; დ. 4 აგვისტო 1834, კინგსტონ-აპონ-ჰალი, იორკშირი — გ. 4 აპრილი 1923, კემბრიჯი) — ინგლისელი ლოგიკოსი და ფილოსოფოსი. ცნობილია ეილერის-ვენის დიაგრამის შემოღებით. იგი გამოიყენება მრავალ სფეროში — მას შორის არის სიმრავლეთა თეორია, ალბათობის თეორია, ლოგიკა, სტატისტიკა და ინფორმატიკა. ჯონ ვენი — Find a Grave-ზე ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 MacTutor History of Mathematics archive — 1994. <a href="https://wikidata.org/wiki/Track:Q547473"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ Find a Grave — 1996. <a href="https://wikidata.org/wiki/Track:Q63056"></a> ↑ 5.0 5.1 Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ 6.0 6.1 Internet Philosophy Ontology project <a href="https://wikidata.org/wiki/Track:Q6023365"></a> ↑ 7.0 7.1 Венн Джон // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Lundy D. R. The Peerage <a href="https://wikidata.org/wiki/Track:Q67129259"></a><a href="https://wikidata.org/wiki/Track:Q21401824"></a> ↑ 9.0 9.1 9.2 9.3 Kindred Britain <a href="https://wikidata.org/wiki/Track:Q75653886"></a>
ჟუკოვსკაია 2

ჟუკოვსკაია 2 (რუს. Жуковская 2) — გვიანი ნეოლითის სადგომი როსტოვის ოლქში. მდებარეობს მდინარე რასიპნაიას ნაპირზე, სოფელ ჟუკოვსკაიიდან ორ კილომეტრში, პესჩანოკოპსკის რაიონში. როსტოვის ოლქის ტერიტორია ძველ დროში მჭიდროდ იყო დასახლებული. დასახლებების დიდი ნაწილი მდებარეობდა მდინარეების სანაპიროზე. ერთ-ერთ მათგანზე დასახლების კვალი ჩანს სხვადასხვა ისტორიული პერიოდის განმავლობაში. გვიანი ნეოლითის სადგომი ჟუკოვსკაია 2 მდებარეობს მდინარე რასიპნაიას შემაღლებულ ნაპირზე როსტოვის ოლქის პესჩანოკოპის რაიონის სოფელ ჟუკოვსკაიიდან 2 კილომეტრში. სადგომი აღმოაჩინეს 2000 წელს. ამ არქეოლოგიურ ძეგლის 80 კვადრატულ მეტრს იკვლევდა არქეოლოგი ა. ციბრიემი. მან გამოიკვლია კულტურული ფენა, რომელიც მდებარეობდა ზედაპირიდან 50 სმ-ში. ძეგლისთვის, ისევე როგორც ამ პერიოდის სხვა სადგომებისთვის (რასიპნაია VI, ჟუკოვსკაია 1, შახაევის ლიმანი 2, კირპიჩნოე II და სხვ.) დამახასიათებელია საფხეკების მცირე რაოდენობა. პირველყოფილი ადამიანის სადგომ ჟუკოვსკაია 2-ზე აღმოჩენილია 1 200-ზე მეტი საგანი. მათი უმეტესობა დამზადებულია კაჟისაგან. ასევე აღმოჩენილია ნაძერძი კერამიკის ნაშთები, შინაური და გარეული ცხოველების ძვლები, ძვლის ნახშირი. შინაური ცხოველების ძვლები შედგება ცხვრის, შინაური ხარისა და ცხენის ძვლებისაგან. გათხრებისას აღმოაჩინეს სამეურნეო ორმოები, რომელიც სავსე იყო ცხოველების ძვლებითა და სამეურნეო ნარჩენებით. კერამიკული ნაწარმი კი წარმოდგენილია ფრაგმენტების სახით. ერთ-ერთი მათგანი ორნამენტირებულია პარალელური წყვეტილი ხაზებით. Древняя стоянка Жуковская II. Неолит Восточного Приазовья и долины Маныча
ტიუბიაკოვო (აურგაზის რაიონი)

ტიუბიაკოვო (ბაშკ. Төбәк) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. 2010 წლის მონაცემებით, სოფელში ცხოვრობს 176 ადამიანი. რაიონულ ცენტრ თოლბაზიდან დაშორებულია 27 კილომეტრით. უახლოესი რკინიგზის სადგურია დავლეკანოვო, რომელიც დაშორებულია 50 კმ-ით. 2002 წლის აღწერის მიხედვით, მოსახლეობის უმრავლესობას თათრები შეადგენენ (93 %),. Совет муниципальных образований Республики Башкортостан. Тюбяково на портале «Генеалогия и Архивы» ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
მშრალი სეზონი

მშრალი სეზონი — ანტიციკლონების გადაადგილების შედეგად ატმოსფერული ნალექების რამდენიმე თვის განმავლობაში ყოველწლიურად განმეორებადი შემცირება და შეწყვეტაც კი, რომელიც ხდება ეკვატორის სიბრტყეზე მზის გადაადგილებით. ტიპური მშრალი სეზონი შეიმჩნევა სუბეკვატორულ და ტროპიკულ გეოგრაფიულ სარტყლებში. ჩრდილოეთიდან სამხრეთისაკენ მზის მოძრაობის მიხედვით ტროპიკულ დეპრესიას მოაქვს არაპროპორციულად მაღალი ნალექების რაოდენობა. მზის შესუსტების შემდეგ დგება ანტიციკლონი და ნალექები საერთოდ აღარ მოდის, ან მოდის საკმაოდ იშვიათად და ცოტა. სუბტროპიკულ სარტყელში ასევე იცის მშრალი სეზონი, მას ადგილი აქვს ხმელთაშუაზღვის ტიპის კლიმატის დროს და გამოწვეულია მსგავსი მიზეზებით — ზაფხულში თითქმის ყოველთვის მზე, მაგრამ მაინც ზენიტში არმყოფი, ქმნის მდგრად ანტიციკლონს, ხოლო ზამთარში ინტენსიურად ქმნის ციკლონებს. ზომიერ განედებში მშრალი სეზონი დგება მუსონური კლიმატის დროს, როდესაც ქარი დროდადრო იცვლება და ქრის ზოგჯერ მშრალი, ზოგჯერ კი ნოტიო (ხშირად ზამთარი მშრალია, ხოლო ზაფხული ნოტიო). სუბარქტიკული და არქტიკული სარტყლების კლიმატში ნალექები მუდამ ცოტა მოდის, მაგრამ აორთქლებაც საკმაოდ დაბალია. ამიტომ ამ სარტყლებისთვის დაყოფა მშრალ და ნოტიო სეზონებად არ ხდება. შესაბამისად ცნება მშრალი სეზონი ძირითადად გამოიყენება სუბეკვატორული და ტროპიკული სარტყლების კლიმატისათვის. ეკვატორის მიერ გაყოფილ დედამიწის ნახევარსფეროებში სეზონები სხვადასხვაა და დროდადრო იცვლება. ჩრდილოეთი ნახევარსფეროს ტროპიკულ სარტყელში მშრალი სეზონი გრძელდება ოქტომბრიდან მარტის ჩათვლით. ამ დროს წვიმები იშვიათობაა, ხოლო ამინდი — უფრო ცხელი და მზიანი. აპრილში მშრალ სეზონს ცვლის წვიმების სეზონი, რომელიც გრძელდება სექტემბრის ჩათვლით. სამხრეთ ტროპიკებში, პირიქით, დგება მშრალი სეზონი. წყლის და საკვების მოსაძებნად გვალვა იძულებულს ხდის ცხოველებს მოახდინონ მიგრაცია. ესენია ზებრები, ანტილოპა გნუები, სპილოები. დაბალი სინოტივე ასევე ხელს უწყობს ხანძრების გავრცელებას ტყეებში და სავანებში. ამას გარდა, მშრალი სეზონი გავლენას ახდენს დაავადების გავრცელების ზრდაზე, სავარაუდოდ, იმ მიზეზით, რომ სასოფლო-სამეურნეო სამუშაოების დამთავრებას მოსდევს ადამიანების კონცენტრაციის ზრდა დასახლებულ პუნქტებში. 2008 წელს მეცნიერებმა აღმოაჩინეს, რომ წითელით დაავადების მაჩვენებელს მდინარე ნიგერის ხეობაში აქვს მნიშვნელოვანი სეზონური მერყეობა, რამდენიმეჯერ მეტი, ვიდრე ევროპაში ან ჩრდილოეთ ამერიკაში, სადაც აღნიშნული მაჩვენებელი იყო სტაბილური. მკვლევარების მეორე ჯგუფმა გამოავლინა, რომ ატმოსფეროს მდინარე ამაზონის აუზის თავზე ოზონის დიდი შემცველობა აქვს ზუსტად მშრალი სეზონის დროს და არა წვიმების სეზონის დროს. ავსტრალიის ბარონის ჩანჩქერი წვიმების სეზონში (იანვარი)… …და მშრალ სეზონში (ივლისი). გვალვა ↑ Dry Season Brings On Measles In Sub-Saharan Africa — ScienceDaily, 07.02.2008 ↑ Ozone measurements in Amazonia: Dry season versus wet season დაარქივებული 2011-06-06 საიტზე Wayback Machine.  — JOURNAL OF GEOPHYSICAL RESEARCH
კომპიენგა

კომპიენგა (ფრანგ. Lac Kompienga) — ხელოვნური წყალსაცავი ბურკინა-ფასოს აღმოსავლეთი რეგიონის კომპიენგის პროვინციაში. მდებარეობს ქვეყნის სამხრეთ-აღმოსავლეთში. კომპიენგის კაშხალი სამეურნეო მიზნებისათვის ტბის შესაქმნელად აშენდა 1980-იან წლებში. ტბის ფართობი, სეზონზე დამოკიდებულებით, მერყეობს 160 კმ²-დან 210 კმ²-მდე. 1985 წელს დემოგრაფები აკეთებდნენ პროგნოზს, რომ კომპიენგის კაშხლის და ტბის მშენებლობა ეკონომიკური მიზეზების გამო 1985 წლიდან 1990 წლის ჩათვლით რეგიონში გამოიწვევდა მიგრაციის ზრდას დაახლოებით 15 %-ით, ასევე 15 %-ით 1990 წლიდან 1995 წლებს შორის პერიოდში და 8 %-ით 1995 წლიდან 2000 წლამდე პერიოდში. 1985 წლის შემდეგ კომპიენგას ტბის აუზის ირგვლივ მართლაც უეცრად და მკვეთრად გაიზარდა სასოფლო-სამეურნეო მუშების მიგრაცია, განსაკუთრებით იმ ზონაში, სადაც უშუალოდ მიმდინარეობდა ჯებირის მშენებლობა, რაც დამთავრდა ქალაქ კომპიენგის წარმოშობით. მაგრამ ტბის და კაშხლის შექმნას ასევე ჰქონდა გარკვეული ნეგატიური შედეგებიც, ზოგიერთი სოფელი ტბის აუზის გასწვრივ ნაწილობრივ ან მთლიანად დაიფარა წყლით. ↑ Burkina Faso Case Study დაარქივებული 2010-10-24 საიტზე Wayback Machine. , UNU, Retrieved on June 17, 2008